Борис Младенов-Young
Класическа музика

chitanka.info

Без нея аз не мога да живея!

Понасям се на нейните крила

и в царството й като се зарея,

забравям светски грижи, патила.

Тя нови светове пред мен разкрива,

възнася ме в небесни висини;

душата ми разнежена, щастлива

в наслада и в блаженство се топи.

Така потънал в унес и забрава,

я слушам омагьосан с часове;

Животът сякаш спира да тече —

старикът в мен, младеж отново става…

И обновен, духовно по-богат

се връщам в грубия реален свят.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.